Skærtorsdag rullede bolden igen i fodboldens 2. division med point til tre nordjyske hold i eftermiddagens kampe.

I Hobro var det top mod bund, da Calle Facius? nedrykningstruede Hobro fik 2-2 mod AaBs SAS Liga-reserver. Stortalentet Ronni Schwartz scorede to gange for AaB. Den unge angriber bragte AaB foran efter 16 minutters spil. Hobro spillede sig tilbage, og på mål af Christian Overby og Rene Svendsen i 2. halvlegs første kvarter kom bundholdet foran med 2-1. Ronnie Schwartz udlignede til 2-2. I Odense var 2. divisionsførerhold Thisted på besøg hos OBs SAS Liga-reserver. Thisted vandt kampen med 1-0, og holdet er dermed stadig på førstepladsen i 2. division.